stanford-oval/wikipedia huggingface dataset:
גאבורונה
גאוגרפיה

העיר שוכנת בדרום-מזרח המדינה, כ-15 ק"מ מהגבול עם דרום אפריקה, על גדות נהר נוטוואנה, בעמק שבין הגבעות קגאלה ואודי, בגובה 1,014 מטרים מעל פני הים.
האקלים בגאבורונה, הנמצאת בקצה אגן מדבר הקלהארי, הוא חם ויבש. בקיץ הטמפרטורה הממוצעת ביום מטפסת אל מעל 30 מעלות צלזיוס, ובחורף הטמפרטורה הממוצעת ביום יורדת ל-24 מעלות צלזיוס. עיקר המשקעים יורדים בתקופת הקיץ.
דמוגרפיה

מאז שנת 1950 נרשם בבוטסואנה שיעור העיור הגבוה ביותר מכל מדינה בעולם. העיר צומחת מהר מאוד, ואף מכפילה את עצמה כל עשר שנים מאז הקמתה. לפי מפקד האוכלוסין משנת 1981, נרשמו בגאבורונה 59,657 תושבים. מספר זה עלה ל-133,468 תושבים במפקד משנת 1991, ל-186,007 תושבים במפקד משנת 2001, ל-231,592 במפקד משנת 2011, ול-246,325 תושבים במפקד האחרון משנת 2022.
מתוך סקר דמוגרפי שבחן את התפלגות הגילאים מתוך אוכלוסיית העיר בשנת 2006, נמצא שאוכלוסיית גאבורונה היא יחסית צעירה. כ-23% מתושבי העיר הם מתחת לגיל 15, וכ-68% הם מתחת לגיל 30. נתון נוסף שעלה מתוך הסקר מגלה שרובם של תושבי העיר היגרו אליה. רק 28% מתושבי העיר נולדו בסביבה אורבנית, כאשר 25% מתוכם נולדו בגאבורונה ו-5% בערים אחרות.
גרף גידול האוכלוסייה בעיר:
כלכלה

בגאבורונה שוכן הפרלמנט ומשרדי הממשלה של בוטסואנה. מוסדות אלו מציעים הזדמנויות תעסוקה ממשלתיות נרחבות שהשכר בהן הוא גבוה יותר מהממוצע במדינה, אפילו עבור עובדים לא מיומנים. בעיר ישנם גם הזדמנויות תעסוקה פרטיות רבות, במיוחד במגזר השירותים.
בקרבת העיר נמצאים מכרות גדולים של מנגן ואזבסט, אשר הביאו לגידולה של העיר וצמיחתה.
בעיר ממוקמת הקהילה לפיתוח דרום אפריקה (Southern African Development Community - SADC), ארגון שנוסד ב-1980 ומטרתו להביא לצמיחה כלכלית בין חבריו ולהקטנת תלותן של המדינות החברות בו בדרום אפריקה.
תרבות וספורט

גאבורונה מהווה את לבה התרבותי של בוטסואנה. בעיר מספר רב של מוסדות תרבות ובידור והיא מקום משכנו של המוזיאון הלאומי של בוצוואנה הידוע גם בשם "המוזיאון הלאומי והגלריה לאומנות" (Gaborone National Museum and Art Gallery). המוזיאון נפתח בשנת 1968, ומוצגים בו יצירות אומנות מודרנית של אמנים מקומיים, לצד עבודות יד מסורתיות של בוטסואנה. החל משנת 2007 נחנך במוזיאון הגן הבוטני הלאומי שתפקידו לשמר מגוון רחב של מיני צמחים מקומיים של בוצוואנה.
בגאבורונה עומדים מספר אצטדיונים, ביניהם גם האצטדיון הלאומי של המדינה (The Botswana National Stadium). אצטדיון זה הוא רב תכליתי ומשמש בעיקר עבור משחקי כדורגל. האצטדיון הוא אצטדיון הבית של נבחרת הכדורגל הלאומית של בוטסואנה, "הזברה" (The Zebras). מלבד אירועי הספורט, האצטדיון מארח אירועים אחרים כמו יום שירות המשטרה של בוטסואנה, כמו גם את חגיגות העצמאות של המדינה, וכן פסטיבלים שונים.
שלטון מקומי

העיר מנוהלת על ידי מועצת העיר (GCC) המונה 35 חברי מועצה ובראשה ניצב ראש עיר הנבחר על ידי תושבי העיר. מועצת העיר וראש העיר נבחרים אחת ל-5 שנים, הבחירות המתקיימות בסמיכות לבחירות הלאומיות. הרשויות המקומיות במדינה אינם מוזכרים בשום מקום בחוקה ובהתאם לכך אין שום סמכות מובנית הנגזרת ממנה. כוחה של המועצה קמה מכוח "חוק המועצה המקומית" המסדיר את הסמכויות והחובות של המועצות, את הכלים הרגולטוריים שלו וחוקי העזר, וכן את מקורות ההכנסות והנהלים החשבונאיים שבהם יש לנהוג. חובותיהם העיקריים של מועצת העיר היא לספק את השירותים הבאים – חינוך, בריאות הציבור ותברואה, כבישים, רווחה חברתית ופיתוח קהילתי.
תחבורה

נמל התעופה הבינלאומי סר סרסטסה חאמה ממוקם 10 ק"מ צפונית לגאבורונה ומשרת את העיר לטיסות פנים ארציות ולטיסות לדרום אפריקה ולזימבבואה.
התחבורה הציבורית העירונית כוללת מוניות וואנים של פולקסווגן (קומבי). לעומת זאת, נסיעות בין-עירוניות ונסיעות לפרוורים מבוצעות לרוב על באוטובוסים.
חינוך

בבוטסואנה חינוך נחשב לזכות בסיסית עבור הילדים במדינה, וצעדים גדולים נעשו על מנת להנגיש אותו ולהקצות משאבים לשם כך. העיר מנהלת את כל בתי הספר הממשלתיים ומספקת לימודים בחינם לכל הילדים במוסדות הלימוד הציבוריים עד לאוניברסיטה, ובנוסף לכך גם מעניקה להם ארוחות חינם. שיעור ההשתתפות בעיר של התלמידים הלומדים בבתי הספר היסודיים עומדים על 83% מקרב הבנים והבנות הזכאים, בעוד שרמת ההשתתפות בבית הספר התיכוני עומד על 77% בקרב הבנים לעומת 73% בקרב הבנות. אחד ההסברים לכך הוא שההשתתפות בחינוך הילדים במדינה מוגדרת כחובה בבית הספר היסודי, אך ההשתתפות בחינוך תיכוני אינה מוגדרת כחובה.
שניים מהקמפוסים של אוניברסיטת בוטסואנה (אנ') ממוקמים בעיר.
אתרים חשובים בעיר ושמורות טבע

בגאבורונה ממוקם הסכר השני בגודלו במדינה שהוקם בשנת 1964, ולאורך השנים הוא הוגבה על מנת להגדיל את הקיבולת שלו. הסכר משמש גם כאזור בילוי ויעד תיירותי. בחלקו הדרומי של הסכר קיים אזור בילוי שבו מועדון דיג, מגרשי משחקים ומתקני שיט.
בשנת 1988 הוקמה בגאבורונה שמורת הטבע "מתחם השימור ושעשוע של גאבורונה" (Gaborone Game Reserve) על מנת להציג לציבור את חיות הבר של בוטסואנה וגם לשמרן במקום טבעי שהוא גם רגיש לסביבתם. במקום מתקיים שימור של חיות בר מקומיות רבות, ביניהן יענים, חזיר יבלות, קרנף לבן, אנטילופה, ראם, וקודו. בשמורה קיים מרכז מבקרים, וכן כמה אתרי פיקניק.
ערים תאומות

גאבורונה תאומה של 3 ערים ומחוז:
ארצות הברית ברבנק, קליפורניה, ארצות הברית
הרפובליקה העממית של סין ג'ג'יאנג, הרפובליקה העממית של סין
שוודיה וסטרוס, שוודיה
אינדונזיה סורונג (אנ'), פפואה המערבית, אינדונזיה
הערות שוליים

↑  Botswana: Districts, Cities, Towns, Urban Villages & Agglomerations - Population Statistics, Charts and Map
1 2 3  1. Seth Willie, Major urban centers". Botswana and Its People, New Africa Press, 2008, עמ' 44–46
↑  2. Bryant, C and Stephens, B, Rural to urban migration: some data from Botswana, African Studies Review 21, 1978, עמ' 85-99
↑  Acquah, B., & Kapunda, S, The State of Food Insecurity in Gaborone, Botswana, Southern African Migration Programme 14, 2016
1 2 3  Akinboade, O. A, Determinants of Labor Migration to Gaborone, Botswana. Social Problems in Africa, Social Problems in Africa: New Visions, 2016, עמ' 131-133
1 2  .Mosha, A. C, Challenges of Municipal Finance in Africa–Gaborone city, Botswana., 2nd World Urban Forum Conference on challenges of city financing: Habitat’s professionals forum and land urban poverty, organized by the Habitat Professionals Forum and the UN-Habitat, 2004
| בירות מדינות אפריקה |
| --- | --- | --- |
| מדינות ריבוניות | אוגנדה: קמפלה • אלג'יריה: אלג'יר • אנגולה: לואנדה • אסוואטיני: מבבנה, לובמבה • אריתריאה: אסמרה • אתיופיה: אדיס אבבה • בורונדי: גיטגה • בורקינה פאסו: ואגאדוגו • בוטסואנה: גאבורון • בנין: פורטו נובו • גבון: ליברוויל • גאנה: אקרה • ג'יבוטי: ג'יבוטי • גינאה: קונאקרי • גינאה ביסאו: ביסאו • גינאה המשוונית: מלאבו • גמביה: בנג'ול • דרום אפריקה: קייפטאון, פרטוריה, בלומפונטיין  • דרום סודאן: ג'ובה • הרפובליקה הדמוקרטית של קונגו: קינשאסה • הרפובליקה המרכז אפריקאית: בנגי • הרפובליקה של קונגו: ברזוויל • זימבבואה: הארארה • זמביה: לוסקה • חוף השנהב: יאמוסוקרו, אביג'אן • טוגו: לומה • טנזניה: דודומה, דאר א-סלאם • כף ורדה: פראיה • לוב: טריפולי • ליבריה: מונרוביה • לסוטו: מסרו • מאוריטניה: נואקשוט • מאוריציוס: פור לואי • מאלי: במקו • מדגסקר: אנטננריבו • מוזמביק: מפוטו • מלאווי: לילונגווה • מצרים: קהיר • מרוקו: רבאט • ניז'ר: ניאמיי • ניגריה: אבוג'ה • נמיביה: וינדהוק • סאו טומה ופרינסיפה: סאו טומה • סודאן: ח'רטום • סומליה: מוגדישו • סיישל: ויקטוריה • סיירה לאון: פריטאון • סנגל: דקר • צ'אד: נג'מנה • קומורו: מורוני • קמרון: יאונדה • קניה: ניירובי • רואנדה: קיגאלי • תוניסיה: תוניס |  |
| שטחי חסות | הטריטוריה הבריטית באוקיינוס ההודי: דייגו גרסיה • מיוט: מאמודזו • סהרה המערבית: לעיון • סנט הלנה: ג'יימסטאון • ראוניון: סן-דני |  |
| --- | --- |
בקרת זהויות :  NLI: 987007554914405171  BnF: cb12072585z (data)  GND: 4311027-7  LCCN: n80104423  MusicBrainz: ac45af3b-2cc0-4f6b-9350-4d695be8665b  NARA: 10038291  NKC: ge631599  SUDOC: 08888323X  VIAF: 124335113   WorldCat (עם VIAF): 124335113 
תצלום לוויין של גאבורונה
אנסטסיוס דוביקאס

אנסטסיוס "טאסוס" דוביקאס (ביוונית: Αναστάσιος "Τάσος" Δουβίκας; נולד ב-2 באוגוסט 1999 באתונה שביוון) הוא כדורגלן יווני המשחק בעמדת החלוץ בקבוצת קומו מליגת העל האיטלקית ובנבחרת יוון.
קריירת מועדונים

דוביקאס גדל במחלקות הנוער של אריסטאס ארגוס ואסטרס טריפוליס. הוא החל את הקריירה המקצוענית שלו בקבוצה הבוגרת של אסטרס טריפוליס במסגרת ליגת העל היוונית, וערך 40 הופעות ליגה במדי המועדון, בהן הבקיע שני שערים.
ב-10 באוגוסט 2020 חתם בוולוס מליגת העל היוונית. הוא ערך 30 הופעות ליגה במדי המועדון, בהן הבקיע 11 שערים.
ב-23 באפריל 2021 חתם על חוזה לארבע שנים באוטרכט מליגת העל ההולנדית. ב-15 באוגוסט ערך את הופעת הבכורה שלו במועדון, בניצחון 4-0 על ספרטה רוטרדם במסגרת המחזור הראשון בליגה לעונת 2021/2022. במשחק זה הבקיע את שער הבכורה שלו במועדון. הוא ערך 36 הופעות ליגה בעונה זו, בהן הבקיע תשעה שערים. בעונת 2022/2023 ערך 34 הופעות ליגה, בהן הבקיע 20 שערים, וסיים כמלך השערים של ליגת העל ההולנדית, בצוותא עם צ'אבי סימונס.
ב-28 באוגוסט 2023 נמכר לסלטה ויגו מהלה ליגה תמורת 12 מילון אירו.
ב-3 בפברואר 2025 חתם דוביקאס בקומו לארבע וחצי שנים.
קריירה בינלאומית

ב-28 במרץ 2021 ערך דוביקאס את הופעת הבכורה שלו בנבחרת יוון, בניצחון 2-1 על נבחרת הונדורס במשחק ידידות. ב-5 בספטמבר הבקיע את שער הבכורה שלו בנבחרת, בתיקו 1-1 נגד נבחרת קוסובו במסגרת מוקדמות מונדיאל 2022.
תארים

השחקן הצעיר המצטיין בליגת העל היוונית: 2017/18
נבחרת העונה בליגת העל היוונית: 2020/21
שחקן החודש בליגה ההולנדית: ינואר 2023, מאי 2023
מלך השערים בליגה ההולנדית: 2022/23
מלך השערים בגביע המלך הספרדי: 2023/24
הערות שוליים

↑  Βόλος: Ανακοίνωσε Δουβίκα באתר Sport24, ‏ 10 באוגוסט 2020 (ביוונית)
↑  Επίσημο: Στην Ουτρέχτη ο Δουβίκας באתר Sport24, ‏ 23 באפריל 2021 (ביוונית)
↑  העברות בעולם, 28.8: סוכמה עסקת לוקאקו, נונס דורש לעבור למנצ'סטר סיטי, באתר וואלה, 28 באוגוסט 2023
קמהדע

| --- | --- |

 נתונים כלליים
 סוג:  חברה ציבורית
 בורסה:  הבורסה לניירות ערך בתל אביב
 סימול:  קמדע
 מייסדים:  ראלף האן, דוד צור
 תקופת הפעילות:  1990–הווה (כ־35 שנים)
 משרד ראשי:  ישראל נס ציונה, ישראל
 ענפי תעשייה:  תרופות
 מוצרים עיקריים:  Glassia, KamRAB, KamRho
 שווי שוק:  1.38 מיליארד ש"ח (3 בפברואר 2025)
 הכנסות:  143 מיליון דולר (2023)
 רווח תפעולי:  10.1 מיליון דולר (2023)
 רווח:  8.28 מיליון דולר (2023)
 הון עצמי:  244 מיליון דולר (2023)
 סך המאזן:  355 מיליון דולר (2023)
 יו"ר:  ליאון רקנאטי
 מנכ"ל:  עמיר לונדון
 עובדים:  450 (2024)
  
 www.kamada.com/heb
 
קמהדע בע"מ היא חברת ביו-פרמצבטיקה המתמחה בפיתוח, ייצור ושיווק של תרופות באמצעות טכנולוגיה לטיהור והפרדת חלבונים.
משרדיה הראשיים של החברה ומעבדותיה שוכנים בפארק המדע קריית ויצמן בנס ציונה מתקן הייצור ממוקם בקיבוץ בית קמה.
החברה מייצרת כ-10 תרופות הניתנות בהזרקה והמשווקות ביותר מ-15 מדינות. ייצור התרופות במפעל החברה מבוסס על טכנולוגיות של הפרדה וניקוי של חלבונים.
היסטוריה

חברת קמהדע נוסדה בשנת 1990 על ידי דוד צור, ראלף האן וחברת קמהפארם בע"מ, אשר הייתה בבעלות מלאה של קיבוץ בית קמה. קמהפארם עסקה עד אז בייצור אלבומין, ומתקני הייצור שלה נרכשו במלואם על ידי קמהדע. ב-1999 מכר קיבוץ בית קמה את מלוא מניותיו (35%) לחברה בבעלות ראלף האן ולמשקיע נוסף תמורת 2.5 מיליון דולר. ראלף האן ודוד צור עמדו בראש החברה עד שנת 2015. החברה השלימה הנפקה ציבורית ראשונה בשנת 2005 בבורסה לניירות ערך בתל אביב.
כיום מתמחה החברה בפיתוח, ייצור ושיווק של תרופות ייחודיות להצלת חיים, באמצעות טכנולוגיה ייחודית לטיהור והפרדת חלבונים. כמו כן, מתמחה קמהדע בפיתוח מוצרים לטיפול במחלות יתום (לדוגמה- אמפיזמה תורשתית).
החברה מייצרת כ-10 תרופות הניתנות בהזרקה והמשווקות ביותר מ-15 מדינות ברחבי העולם.
קמהדע נמנית עם מניות מדד ביומד בבורסה לני"ע בתל אביב, והחל מדצמבר 2012 נכללו מניותיה במדד תל אביב 100, אך יצאו ממדד ת"א 100 בדצמבר 2014. החל מ-2013 נסחרות מניותיה גם בבורסת נאסד"ק שבארצות הברית.
בשנת 2012 דורגה החברה במקום ה-456 מבין 500 החברות הצומחות ביותר באירופה על פי מדד Deloitte. דירוג החברות במדד זה נקבע על סמך ההכנסות בשנים 2007-2011. על פי אותו מדד, דורגה החברה במקום ה-15 בישראל באותה שנה.
במאי 2014 הודיעה החברה כי לא עמדה ביעד שקבעה לניסוי בתרופה לנפחת תורשתית באינהלציה. בעקבות כישלון הניסוי ירד שווי השוק של החברה תוך שנה מחצי מיליארד דולר ל-150 מיליון.
מוצרים > אלפא-1 אנטי טריפסין לעירוי (AAT IV)

מוצר הדגל של קמהדע הוא התרופה ®Glassia, שאושרה על ידי ה-FDA. המרכיב הפעיל בתרופה הוא חלבון אלפא-1 אנטיטריפסין (לטיפול בחוסר באלפא 1 אנטיטריפסין - AATD) הניתן בעירוי למטופלים הסובלים מחסר גנטי בחלבון. ®Glassia הוא תכשיר מוכן לשימוש בדרגת ניקיון גבוהה וללא חומרים משמרים. לקמהדע הסכם אסטרטגי עם חברת בקסטר לשיווק, הפצה ורישוי של התרופה בארצות הברית.
מוצרים > ייצור אימונוגלובולינים

לצד יכולותיה בייצור חלבונים ייחודים, פיתחה החברה פלטפורמה טכנולוגית לייצור אימונוגלובולינים ספציפיים (IgG's). בין היתר מייצרת החברה נוגדן ספציפי נגד נגיף הכלבת, ומוצר לטיפול ב-HDN - מחלה המוליטית של היילוד ‏ (Hemolytic Disease of the Newborn) - מחלה הנגרמת מ-Rh שלילי של האם מול Rh חיובי אצל העובר.
לחברה הסכם אסטרטגי עם חברת התרופות קדריון (KEDRIEON) לפיתוח ושיווק מוצר האימונוגלובולין נגד כלבת – KamRab- בארצות הברית.
לחברה שיתוף פעולה עם משרד הבריאות הישראלי, במסגרתו הקימה מתקן בתקן GMP לייצור נסיוב נגד ארס נחשים. קמהדע מייצרת את הנסיוב לטיפול בהכשות של צפע מצוי ואפעה מגוון, נחשים ארסיים שהכשתם עלולה להביא למוות. המוצר מופק מסרום של סוסים היפר אימוניים. וניתן באמצעות עירוי.
תרופות בשלב ניסויים קליניים > אלפא-1 אנטיטריפסין

מוצר "הדור הבא" של תכשיר ה-AAT למתן באינהלציה מצוי בשלב מתקדם של פיתוח קליני, במעמד תרופה יתומה של מינהל המזון והתרופות האמריקני ושל האיחוד האירופי, עבור מחלת חוסר בחלבון אלפא-1 אנטיטריפסין. החברה קיבלה שני דוחות ביניים המצביעים על הצלחה ומציגים פרופיל נתוני בטיחות וסבילות מצוינים עבור המוצר, אך במאי 2014 הודיעה החברה על קבלת תוצאות ראשוניות לפיהם המטרה המרכזית בניסוי לא הושגה. החברה הודיעה כי היא מחכה לתוצאות הסופיות ותמשיך בפיתוח עקב ההצלחה בשאר היעדים. בעקבות הנ"ל ערך המניה נחתך בעשרות אחוזים.
התוויות אפשריות אחרות ל-AAT (בעירוי או באינהלציה) כוללות ברונכיאקטזיס, מחלת ריאות חסימתית כרונית, וכן סיסטיק פיברוזיס וסוכרת מסוג 1, שבהן נמצאת החברה בניסויים קליניים (כל הנתונים נכונים לסוף 2012):
התרחבות הסימפונות (ברונכיאקטזיס): קמהדע השלימה את שלב 2 בניסוי הקליני עבור AAT-IH לטיפול בברונכיאקטזיס. כמו בניסוי עבור CF, גם תוצאותיו של ניסוי זה מציגות פרופיל בטיחות מצוין וכן את יכולתו של המוצר להביא לידי ירידה במדדי תהליכים דלקתיים ברקמת הריאות.
קמהדע השלימה ניסוי פיזור בריאות (Lung Deposition) של מוצר ה-AAT באינהלציה. תוצאות הניסוי מצביעות על כמות משמעותית של AAT המגיעה לאיבר המטרה (הריאות) בכל אוכלוסיות הניסוי.
סיסטיק פיברוזיס (CF): תוצאות הניסוי שלב 2 בסיסטיק פיברוזיס מעידות על פרופיל בטיחות מצוין ועל צמצום מדדי תהליכים דלקתיים בריאות. בדצמבר 2012 קיבלה החברה את אישור ה-FDA לביצוע ניסוי קליני מתקדם בארצות הברית בתרופת ה-AAT באינהלציה לטיפול במחלה.
סוכרת מסוג 1: מחקרים קליניים מראים שלחלבון האלפא-1 אנטיטריפסין (AAT) יכולת לעכב או אף לעצור את הרס תאי הבטא המצויים בלבלב. מחקרים שנערכו לאחרונה הראו תוצאות טובות בבעלי חיים שטופלו ב-AAT. קמהדע הציגה תוצאות חיוביות של מדדי יעילות ובטיחות בניסוי ראשוני וייחודי מסוגו בילדים ונוער חולי סוכרת מסוג-1, עם חלבון אלפא-1 אנטיטריפסין הנמצא בתרופת הגלאסיה. מניתוח התוצאות של ניסוי שלב 1/2 בסוכרת מסוג-1 עולה כי חלבון ה-AAT שנמצא בתרופת הגלסיה של קמהדע עשוי לעצור את התקדמות מחלת הסוכרת, לאפשר המשך פעילות של תאי הביטא בלבלב המפרישים אינסולין ולאפשר איזון סוכרתי טוב יותר ובכך להוריד ואף למנוע סיבוכים קשים של המחלה בעתיד.
תרופות בשלב ניסויים קליניים > נוגדן לקורונה

החברה משתפת פעולה עם מרכז רפואי הדסה ומבצעת ניסויים קליניים בבתי חולים עם נסיוב חיסון חדש ל-COVID-19, כאשר הטיפול שניתן לחולים הופק מפלזמת מדם של חולי קורונה שהבריאו. בשונה מן הטיפול השגרתי, בקמהדע בודדו נוגדנים שנראים כיעילים בנטרול הנגיף, כשהתורמים שמהם נלקחה הפלזמה הם כאלה שפיתחו רמה גבוהה של נוגדנים.
באוקטובר 2020 נחתם הסכם עם משרד הבריאות במסגרתו תייצר קמהדע נוגדנים אשר ישמשו לטיפול בחולים עוד בשלב הנסיוני טרם השלמת הניסוי המלא.
הערות שוליים

1 2 3 4 5  קמהדע: נתונים כספיים באתר מאי"ה.
↑  מקור: תשקיף החברה TASE, דף הבית - מאיה – מערכת אינטרנט להודעות | הבורסה לניירות ערך, באתר מאיה
↑  ניר צליק, אחרי 25 שנה: דוד צור מפנה את כיסא המנכ"ל בקמהדע, באתר כלכליסט, 19 באפריל 2015
↑  פרופיל חברת קמהדע (ארכיון)(הקישור אינו פעיל, 2.1.2021)
↑  גיא בן סימון, לקראת עדכון המדדים באחד העם: קמהדע נכנסת לת"א 100 - קרסו בחוץ, באתר כלכליסט, 10 בדצמבר 2012
↑  קובי ישעיהו, ‏עדכון המדדים: אילו מניות נכנסות ויוצאות מת"א 100?, באתר גלובס, 10 בדצמבר 2014
↑  Deloitte Fast 500 Winners
↑  ניר צליק, קמהדע לא עמדה ביעד המרכזי של הניסוי באינהלציה לחולי נפחת תורשתית, באתר כלכליסט, 16 במאי 2014
↑  ניר צליק, "הערך הראוי לחברה כמו קמהדע הוא מיליארד דולר", באתר כלכליסט, 5 במאי 2015
↑  שמחוסנים כנגד הארס
↑  יורם גביזון, קמהדע תמכור למדינה נסיוב נגד ארס נחשים ב-35 מיליון שקל בעשור הקרוב, באתר TheMarker‏, 30 באוגוסט 2011
↑  ניר צליק, קמהדע קיבלה את אישור לניסוי לטיפול במחלת הסיסטיק פיברוזיס, באתר כלכליסט, 24 בדצמבר 2012
↑  הלל קורן, ‏תוצאות חיוביות לקמהדע בניסוי קליני בסוכרת נעורים, באתר גלובס, 18 בנובמבר 2012
↑  ניצנים של תקווה: טיפול ניסיוני בקורונה בהדסה הניב תוצאות חיוביות
↑  ערן סוקול, דיווח של בית חולים הדסה מזניק את מניית קמהדע, באתר ביזפורטל, 13 באוגוסט 2020
↑  ערן סוקול, קמהדע: הסכם אספקה עם משרד הבריאות לטיפול של החברה לקורונה, באתר ביזפורטל, 19 באוקטובר 2020
עובד בחדרים הנקיים
עובד בחדרים הנקיים
קטלגו קאי קולניאנה-קסופילה

| --- | --- |

 לידה:  ינואר 1988 (בת 37) פרנסיסטאון, בוטסואנה 
 מדינה:  בוטסואנה 
 מקום מגורים:  גאבורונה 
 השכלה:  אוניברסיטת ויטווטרסראנד  גולדסמית'ס, אוניברסיטת לונדון 
 פרסים והוקרה:  מאה הנשים של אוקיי אפריקה (2018)  Chevening Scholarship (2016) 
 kkolkes.wixsite.com/kkolkes
 
קטלגו קאי קולניאנה-קסופילה (באנגלית: Katlego Kai Kolanyane-Kesupile; נולדה בינואר 1988, ידועה גם בשם קאט קאי קול-קס (Kat Kai Kol-Kes)) היא אמנית מיצג, מוזיקאית, סופרת, משוררת, מחזאית ומפיקת תיאטרון, יועצת תקשורת וקריאייטיב, ופעילה למען להט"ב מבוטסואנה. קול-קס, המכנה את עצמה "ארטיביסטית" (הלחם של המילים אמנות ואקטיביזם) ידועה בתור הדמות הציבורית הראשונה בארצה לצאת בתור אדם טרנסג'נדר. היא גם האדם הראשון מבוטסואנה להימנות כעמיתת טד.
ביוגרפיה

קול-קס נולדה בשנת 1988 בFrancistown. בשנת 2013, היא הייתה לבוטסואנאית הראשונה לצאת כאדם טרנסג' נדרית. היא למדה בבית הספר היסודי "קליפטון" בבוטסואנה, ובגיל 18 למדה בפנימייה בדרבן שבדרום אפריקה. היא סיימה תואר ראשון בתיאטרון באוניברסיטת ויטווטרסראנד שביוהנסבורג, ותואר שני בזכויות אדם, תרבות וצדק חברתי באוניברסיטת לונדון. היא הפכה למלגאית צ'וונינג (תוכנית בינלאומית ללימודים מתקדמים במוסדות השכלה בריטים) ב-2016.
קול-קס היא המייסדת של פסטיבל התיאטרון הלהט"בי, Queer Shorts Showcase Festival, שהוא הפסטיבל הלהט"בי הראשון והיחיד בבוטסואנה. היא כתבה עבור Peolwane Magazine, The Kalahari Review, "וושינגטון בלייד" ו-AfroPUNK.com. קול-קס, שהיא מוזיקאית בעלת הכשרה קלאסית, גם מנגנת בלהקה, Chasing Jakyb. היא כותבת שירים עבור הקבוצה באנגלית ובשפת סטסוואנה (Setswana). הלהקה הוציא את האלבום הראשון שלה, Bongo Country, ב-2015.
קול-קס זכתה בפרס "מיטב בוטסואנה" לשנת 2013/2014 בקטגוריה אומנויות הבמה. היא דורגה במקום השני בפרסי המנהיגים הצעירים של שנת 2015. היא מונתה כעמיתת טד עולמית ב-2017, והייתה בת אומת המוטסואנה הראשונה לזכות במעמד זה. בשנת 2018, היא נבחרה לרשימת "100 נשים" של OkayAfrica, בתחום האמנויות.
קול-קס היא חברה בקולקטיב האמנים Inside/Out, ושימשה בתור האוצרת של הפרויקט המרכז של הפורום הכלכלי העולמי בגאבורונה, "Global Shapers Community".
יצירות

On About The Same Old Things - ספר שירים, הוצאת Bahati Books, London, 2016
Mponeng - סרט אילם קצר בנושא ניראות טרנסג'נדרית. הסרט הוקרן בבכורתו בפסטיבל הקולנוע Batho Ba Lorato בשנת 2015
"Queer Me Out"
Once Upon A Life - מחזמר; עלה לבמה לראשונה ביוהנסבורג, ב-2011
הערות שוליים

↑  "Katlego Kolanyane-Kesupile". Okay Africa's 100 Women (באנגלית אמריקאית).
↑  Kol-Kes, Kat Kai (2017-02-10). "What it feels like to become 'Botswana's first openly Trans* identifying public figure'". TRUE Africa (באנגלית אמריקאית).
↑  McAllister, John (2017-06-30). "Kat's Nine Lives: Performing Trans Identity/ies in Botswana". Kalahari Review.
↑  Mnthali, Luso (29 ביולי 2016). "Being Kat Kai Kol-Kes: A Motswana Trans* Woman's Art and Activism". AfriPop! (באנגלית אמריקאית). {{cite web}}:  (עזרה)
↑  Kol-Kes, Kat Kai (2017-02-17). "Being trans* is becoming a black woman of complications". TRUE Africa (באנגלית אמריקאית).
↑  "How one Chevening Alumna is bring queer pride to her village". Chevening (באנגלית). 7 ביולי 2018. {{cite web}}:  (עזרה)
↑  Busari, Stephanie (20 באוקטובר 2017). "The women risking their lives to fight homophobia in Africa". CNN. Video by Ed Kiernan. {{cite news}}:  (עזרה)
↑  Lavers, Michael K. (2016-01-21). "Former Botswana president speaks in support of LGBT rights". Washington Blade (באנגלית אמריקאית).
↑  "Queer Literature and Culture: A dialogue with Katlego Kai Kolanyane-Kesupile". Africa in Dialogue (באנגלית אמריקאית). 2016-11-13.
↑  "NEW MUSIC: Kat Kai Kol-Kes, the transgender artist from Botswana, brings rain to the dancefloor with 'My Body"". AFROPUNK (באנגלית אמריקאית). 2014-09-17. אורכב מ-המקור ב-16 ביולי 2018. {{cite news}}:  (עזרה)
↑  Mahlinza, Luyanda (2015-07-08). "Ever heard of Post-pop Folk?". Cue Online (באנגלית אמריקאית). אורכב מ-המקור ב-2018-07-10. נבדק ב-2018-11-05.
↑  "Motswana ARTivist Recognised In 2015 Queen's Young Leaders Awards - Mining & Travel". Mining & Travel (באנגלית אמריקאית). 2015-12-22.
↑  "Botswana's first publicly open transgender among 10 African trailblazers on the TEDGlobal 2017 list". YourBotswana (באנגלית בריטית). ארכיון מ-2017-09-07. נבדק ב-2018-11-05.
↑  "Kolanyane-Kesupile Honoured on Global Influencer List". Pristine Mag (באנגלית אמריקאית). 7 במרץ 2018. אורכב מ-המקור ב-16 ביולי 2018. {{cite web}}:  (עזרה)
↑  Katlego Kolanyane-Kesupile, OkayAfrica
↑  Katlego Kai Kolanyane-Kesupile, HuffPost
יחסי בוטסואנה–גרמניה

| יחסי בוטסואנה–גרמניה |
| --- | --- |
בוטסואנה: גרמניה


בוטסואנה: גרמניה
שטח (בקילומטר רבוע)
581,730: 357,022
אוכלוסייה
2,545,200: 84,270,844
תמ"ג (במיליוני דולרים)
19,396: 4,456,081
תמ"ג לנפש (בדולרים)
7,621: 52,878
משטר
דמוקרטיה פרלמנטרית: רפובליקה פדרלית

יחסי בוטסואנה–גרמניה הם היחסים הדיפלומטיים שבין רפובליקת בוטסואנה לבין הרפובליקה הפדרלית של גרמניה.
סקירה כללית

שתי המדינות מקיימות יחסים בילטרליים טובים, המבוססים על כבוד הדדי ושיתוף פעולה בתחומים מגוונים. מאז ביקורו של הנשיא הגרמני, הורסט קלר ב-2006, שיתופי הפעולה החלו להתגבר בהתמדה. בוטסואנה פתחה את שגרירותה בברלין ב-2013.
נשיא בוטסואנה ביקר בגרמניה בפברואר 2012, שם נפגש עם הקנצלר הגרמנית אנגלה מרקל ונשיא גרמניה כריסטיאן וולף. נשיא בוטסואנה ביקר שוב בגרמניה כחלק מתערוכת הסחר הבינלאומית שהתקיימה בברלין במרץ 2017. באוגוסט 2016, סגנית שר החוץ הגרמנית, מריה בוהמר, ביקרה בבוטסואנה.
יחסים כלכליים

על פי הלמ"ס הגרמני, בשנת 2016, הסחר בין המדינות הסתכם ב-74.5 מיליון יורו כאשר גרמניה ייצאה לבוטסואנה סחורה בשווי 72.3 מיליון יורו. בוטסואנה מייצאת לגרמניה בעיקר מוצרי בשר ואילו גרמניה מייצאת לבוטסואנה בעיקר מכונות, מוצרי חשמל, כלי תחבורה, מוצרי מתכת, מוצרים כימיים, מוצרי עץ ועוד.
ייצוג

בוטסואנה מיוצגת בגרמניה על ידי 2 קונסוליות כלליות בהמבורג ומינכן ועל ידי שגרירות שהיא מחזיקה בברלין, בירת המדינה.
גרמניה מיוצגת בבוטסואנה על ידי קונסוליה כללית במאון ועל ידי שגרירות שהיא מחזיקה בגאבורונה, בירת המדינה.
אלי ביר

| --- | --- |

אלי ביר, ספטמבר 2024
 לידה:  13 בספטמבר 1973 (בן 51) ירושלים, ישראל 
 מדינה:  ישראל 
 פרסים והוקרה:  מנהיגי עולם צעירים 
 
אלי ביר (13 בספטמבר 1973) הוא מייסד "איחוד הצלה" ונשיאו. הארגון, שהוקם בשנת 2006, הוא ארגון התנדבותי ללא מטרות רווח המספק שירותי רפואת חירום ברחבי ישראל.
ביוגרפיה

נולד בשכונת בית וגן בירושלים לחיה וגבריאל ביר, חרדים ממוצא אמריקאי. למד בתלמוד תורה הכרם בעיר.
בהיותו כבן 5 נחשף לפיגוע הטרור באוטובוס בקו 12 ב-2 ביוני 1978, בו נרצחו שישה בני אדם. לדבריו, האירוע הטראומטי והמחסור בצוותי חירום והצלה גיבשו את רצונו להיות רופא ולהציל חיי אדם. בהיותו בחור ישיבה בן 15 החל להתנדב במד"א, במקביל ללימודיו ועבודתו בחנות ספרים ובעסקי הנדל"ן המשפחתיים. במהלך התנדבותו נחשף למספר מקרי מוות שאירעו בשל עיכוב בהגעת כוחות ההצלה. לדבריו, המקרה הקשה ביותר שחווה, אשר היה "הקש ששבר את גב הגמל", היה ילד כבן 7 שנחנק מאכילת נקניק ונפטר לפני שהאמבולנס הגיע.
ביר החליט לפעול לצמצום משך הגעת הצוות הרפואי ולאפשר סיוע רפואי מיידי בתוך שכונתו. לאחר שבמד"א דחו את יוזמתו, אסף מספר אנשי רפואה ומתנדבים חרדים ורכש מכשירי קשר שבאמצעותם יכלו להאזין לקריאות מד"א. בהמשך חבר ביר להצלה ישראל.
פעילות בארגוני הצלה > הצלה בירושלים והצלה ישראל

בשנת 1992 החל ביר לעבוד בארגון "הצלה בירושלים" כמגייס כספים ורכז תפעולי. עם התרחבות פעילותו, שינה הארגון את שמו ל"הצלה ישראל" והפך לארגון גג המאגד ארגוני הצלה רבים ברחבי הארץ.
בשנת 2002, בעקבות פיגוע בשכונת בית ישראל בירושלים, בו התעכבה התגובה הראשונית בשל כבישים צרים ועומס תנועה, הועלה הרעיון להפעיל מגיבים ראשונים על אופנועים. כך נולד ה"אופנולנס" - אופנוע-אמבולנס הנושא את כל הציוד הרפואי הנדרש למעט אלונקה.